** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 109**

(protokols Nr. 6, 72. p.)

**Par Madonas novada pašvaldības institūcijas “Madonas novada un Varakļānu novada kopīgo iestāžu uzraudzības padome” likvidēšanu**

Saskaņā ar Administratīvo teritoriju un apdzīvoto vietu likuma Pārejas noteikumu 33.7 punktu 2025. gada 1. jūlijā, kad notika 2025. gada pašvaldību vēlēšanās ievēlētās Madonas novada pašvaldības domes pirmā sēde, izbeidzās bijušās Varakļānu novada pašvaldības domes pilnvaras. Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja. Jaunizveidotā Madonas novada pašvaldība 2025. gada 1. jūlijā ir pārņēmusi institūciju “Madonas novada un Varakļānu novada kopīgo iestāžu uzraudzības padome”, kas izveidota ar Madonas novada pašvaldības domes 2023 .gada 30. novembra lēmumu Nr. 780 (protokols Nr. 22, 57. p.) bijušās Madonas novada pašvaldības un bijušās Varakļānu novada pašvaldības kopīgo iestāžu “Madonas novada un Varakļānu novada bāriņtiesa” un “Madonas novada un Varakļānu novada pašvaldības policija” darbības pārraudzībai.

Madonas novada un Varakļānu novada bāriņtiesa vairs nav bijušās Madonas novada pašvaldības un bijušās Varakļānu novada pašvaldības kopīga iestāde. Madonas novada un Varakļānu novada bāriņtiesa ir jaunizveidotās Madonas novada pašvaldības iestāde. Ar Madonas novada pašvaldības domes 2025. gada 31. jūlija lēmumu Nr. 105 (protokols Nr. 6, 68. p.) Madonas novada un Varakļānu novada bāriņtiesa ir iekšēji reorganizēta, grozot tās nosaukumu no “Madonas novada un Varakļānu novada bāriņtiesa” uz “Madonas novada Bāriņtiesa”, nosakot, ka Madonas novada bāriņtiesa nav Madonas novada un Varakļānu novada kopīgo iestāžu uzraudzības padomes pārraudzībā, nosakot, ka Madonas novada un Varakļānu novada kopīgo iestāžu uzraudzības padomei nav nekādu pienākumu, tiesību un atbildības attiecībā uz Madonas novada bāriņtiesu. Madonas novada un Varakļānu novada pašvaldības policija vairs nav bijušās Madonas novada pašvaldības un bijušās Varakļānu novada pašvaldības kopīga iestāde. Madonas novada un Varakļānu novada pašvaldības policija ir jaunizveidotās Madonas novada pašvaldības iestāde. Ar Madonas novada pašvaldības domes 2025. gada 31. jūlija lēmumu Nr. 107 (protokols Nr. 6, 70. p.) Madonas novada un Varakļānu novada pašvaldības policija ir iekšēji reorganizēta, grozot tās nosaukumu no “Madonas novada un Varakļānu novada pašvaldības policija” uz “Madonas novada pašvaldības policija”, nosakot, ka Madonas novada pašvaldības policija nav Madonas novada un Varakļānu novada kopīgo iestāžu uzraudzības padomes pārraudzībā, nosakot, ka Madonas novada un Varakļānu novada kopīgo iestāžu uzraudzības padomei nav nekādu pienākumu, tiesību un atbildības attiecībā uz Madonas novada pašvaldības policija. Tādējādi Madonas novada un Varakļānu novada kopīgo iestāžu uzraudzības padomei vairs nav funkcijas, ko veikt, un tā ir jālikvidē.

Pašvaldību likuma 10. panta pirmās daļas 8. punkts, nosaka, ka domes kompetencē ir reorganizēt pašvaldības administrāciju, tostarp likvidēt tās sastāvā esošās institūcijas.

Pamatojoties uz Administratīvo teritoriju un apdzīvoto vietu likuma Pārejas noteikumu 33.7punktu un Pašvaldību likuma 10.panta pirmās daļas 8.punktu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Ar 2025. gada 1. augustu likvidēt Madonas novada pašvaldības institūciju “Madonas novada un Varakļānu novada kopīgo iestāžu uzraudzības padome”, kā rezultātā Madonas novada un Varakļānu novada kopīgo iestāžu uzraudzības padomes locekļi zaudē amatu šajā institūcijā.
2. Pašvaldības izpilddirektoru noteikt par atbildīgo amatpersonu šī lēmuma izpildei, cita starpā nodrošinot, ka Madonas novada Centrālās administrācijas Juridiskā un personāla nodaļa veic grozījumus Madonas novada pašvaldības valsts amatpersonu sarakstā Valsts ieņēmumu dienesta datu bāzē likumā “Par interešu konflikta novēršanu valsts amatpersonu darbībā” noteiktajā kārtībā.

Domes priekšsēdētājs A. Lungevičs

*Kvanta 28080771*